Document ID: 31985R2688

KOMISSION ASETUS (ETY) N:o 2688/85,
annettu 25 päivänä syyskuuta 1985,
naudanliha-alan erityisen vientituen myöntämisen edellytyksistä annetun asetuksen (ETY) N:o 32/82 muuttamisesta neljännen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 18 artiklan 6 kohdan,
sekä katsoo, että
komission asetuksessa (ETY) N:o 32/82(2), sellaisena kuin se on viimeksi muutettuna asetuksella (ETY) N:o 631/85(3), määritellään naudanliha-alan erityisen vientituen myöntämisen edellytykset; mainitun asetuksen 3 artiklassa säädetään, että tuotteiden varustaminen tunnistemerkinnällä tai sinetillä on tehtävä teurastamossa; jos ruho tai puoliruho on merkitty tai sinetöity ennakolta mainitun asetuksen säännösten mukaisesti, voidaan tästä ruhosta tai puoliruhosta peräisin olevat neljännekset merkitä tai sinetöidä muualla kuin teurastamossa; vaikuttaa suotavalta lisätä tämä mahdollisuus mainittuun asetukseen, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 32/82 3 artiklaan alakohta seuraavasti:
"Jos ruhoja tai puoliruhoja paloitellaan etu- tai takaneljänneksiin muualla kuin teurastamossa, 2 artiklan 2 kohdassa tarkoitettu viranomainen voi korvata edellä mainitun ruhoista tai puoliruhoista annetun todistuksen edellä tarkoitetuista neljänneksistä annetulla todistuksella, jos todistuksen antamisen muut edellytykset on täytetty."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä syyskuuta 1985.

Labels: 3
17